**Information om Gundsø Omsorgscenters fastilknyttede læger**

**Andrew Lurie og Gitte Sand Houe**

Vi har været fasttilknyttet Gundsø Omsorgscenter siden 2017. Som ny-indflyttet beboer kan du enten beholde din tidligere læge eller skifte til os, der er faste læger på plejecentret.

Vi er speciallæger i almen medicin og sidder i et lægehus i Gundsømagle, sammen med vores kompagnon Christian Folsach, tre sygeplejersker og en sekretær. Vi har en bred medicinsk erfaring.

Vores mål er at tilpasse den medicinske behandling du modtager, således at den er optimal i forhold til din livssituation, og passer til de ønsker du måtte have. Ved livets afslutning kan vi tilbyde lindring i tæt samarbejde med personalet, i det omfang du ønsker at forblive i vante omgivelser.

Vi kommer fast i huset en formiddag om ugen, hyppigst om onsdagen. Personalet planlægger vores besøg, ligesom de tager kontakt med os, hvis der tilstøder dig noget akut. Kommunikationen til lægehuset foregår igennem personalet. Vi tilbyder en årlig helbreds- og medicin gennemgang.

Vi vil gerne hilse på dig og også gerne dine nærmeste pårørende til et besøg, hvor vi kan lære dig bedre at kende og gennemgå sygdomme og medicin.

Du er altid velkommen til at invitere dine pårørende til at deltage ved lægebesøg, så de der kender dig bedst kan bidrage med informationer.

Giv personalet besked, hvis du ønsker at hilse på os.

Venlig hilsen

Andrew Lurie og Gitte Sand Houe

Hyldekærsvej 2, Gundsømagle

4000 Roskilde

Tlf. 46-789860

Hjemmeside: gundsølægerne.dk